ถกวางกรอบป้องกัน ลดอุบัติเหตุบนถนน
นายเสรี ศรีหะไตร ผวจ.บุรีรัมย์ เปิดการประชุมเชิงปฏิบัติการเครือข่ายภาคีป้องกันและแก้ไขอุบัติเหตุทางถนน หมู่บ้าน ชุมชน ปลอดภัย ซึ่งคณะทำงานศูนย์อำนวยการความปลอดภัยทางถนนจังหวัดบุรีรัมย์ จัดขึ้นเพื่อพัฒนาศักยภาพแกนนำ ภาคีเครือข่ายการป้องกัน และแก้ไขปัญหาอุบัติเหตุทางถนนในระดับพื้นที่ให้มีการเรียนรู้ พัฒนา และเปลี่ยนประสบการณ์ทำงาน ให้มีความตระหนักถึงปัญหาอุบัติเหตุจราจรที่ต้องรับผิดชอบร่วมกัน เพื่อเชื่อมโยงภาคีเครือข่ายการทำงานป้องกัน และแก้ไขปัญหาอุบัติเหตุทางถนนในระดับจังหวัด อำเภอ ตำบล และหมู่บ้าน เกิดความร่วมมือกัน เพื่อลดอัตราการสูญเสียในชีวิตและทรัพย์สินจากอุบัติเหตุจราจร,พ.ต.อ.ประยุทธ โพธิ์แก้วกุล รอง ผบก.ภ.จ. บุรีรัมย์ ในฐานะคณะทำงานศูนย์อำนวยการความปลอดภัยทางถนน จ.บุรีรัมย์ กล่าวว่า ปัญหาอุบัติเหตุทางถนน เป็นเรื่องสำคัญและเป็นวาระของประเทศ ที่ต้องรีบดำเนินการป้องกันและแก้ไขอย่างเร่งด่วนเพราะในแต่ละปีจะมีผู้เสียชีวิต บาดเจ็บ จากอุบัติเหตุทางถนนจำนวนมาก ไม่ว่าจะเป็นช่วงเทศกาลปีใหม่สงกรานต์ หรือช่วงปกติ ถึงแม้ว่าทุกหน่วยงานทุกภาคส่วนที่เกี่ยวข้องจะมีการร่วมกันป้องกันแก้ไขมาตลอด แต่ก็ยังไม่สามารถลดจำนวนการเกิดอุบัติเหตุลงได้ เพราะผู้ประสบเหตุส่วนหนึ่งแล้วจะเป็นประชาชนตามท้องถิ่นต่างๆที่ยังมีความรู้ไม่เพียงพอ ไม่มีวินัย ขาดสติ หรือประมาทในการขับขี่ จนเป็นสาเหตุทำให้ผู้อื่นได้รับความเดือดร้อนจากการกระทำนั้นด้วย,ตำรวจภูธรจังหวัดบุรีรัมย์ ในฐานะคณะทำงานศูนย์อำนวยการความปลอดภัยทางถนน จ.บุรีรัมย์ ได้บูรณาการความร่วมมือกับภาคีเครือข่ายที่เกี่ยวข้องในการป้องกันและแก้ไขอุบัติเหตุทางถนน หมู่บ้าน ชุมชน ปลอดภัย ซึ่งเป็นการบูรณาการกับทุกภาคส่วนในระดับจังหวัด อำเภอ เพื่อให้ลงไปสร้างเครือข่ายในการป้องกัน และแก้ไขปัญหาทางถนนในระดับหมู่บ้าน ชุมชน ทั้ง 23 อำเภอ ให้แต่ละอำเภอสร้างเครือข่ายหมู่บ้าน ชุมชน ตำบล สัญจรปลอดภัยไร้อุบัติเหตุ และทราบถึงสาเหตุของปัญหาที่เกิดขึ้นในแต่ละพื้นที่เพื่อสามารถป้องกันและแก้ไขปัญหาดังกล่าว ให้เกิดประสิทธิภาพตามยุทธศาสตร์ 5 ด้าน ทั้งด้านการบังคับใช้กฎหมาย, ด้านการให้ความรู้และประชาสัมพันธ์, ด้านบริการทางการแพทย์ฉุกเฉิน, ด้านวิศวกรรมจราจร และด้านการประเมินผล โดยให้แต่ละอำเภอส่งหมู่บ้านสัญจรปลอดภัยอย่างยั่งยืน อำเภอละ 1 หมู่บ้าน เพื่อที่คณะกรรมการระดับจังหวัด ออกติดตามประเมินผลคัดเลือกเป็นหมู่บ้านสัญจรปลอดภัยจังหวัดบุรีรัมย์ปลอดภัยจากอุบัติเหตุอย่างยั่งยืน.
การประชุมเชิงปฏิบัติการเครือข่ายภาคีป้องกันและแก้ไขอุบัติเหตุทางถนน หมู่บ้าน ชุมชนปลอดภัย ซึ่งคณะทำงานศูนย์อำนวยการความปลอดภัยทางถนนจังหวัดบุรีรัมย์ จัดขึ้นเพื่อพัฒนาศักยภาพแกนนำ ภาคีเครือข่ายการป้องกันและแก้ไขปัญหาอุบัติเหตุ
บุรีรัมย์,วางกรอบป้องกัน,ลดอุบัติเหตุบนถนน,เสรี ศรีหะไตร,หมู่บ้าน,ชุมชน,ความปลอดภัยทางถนน,แก้ไขปัญหาอุบัติเหตุทางถนน,ประยุทธ โพธิ์แก้วกุล,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ